На основу члана 29. став 1. тачка 3. Зaкона о смањењу ризика од катастрофа и управљању ванредним ситуацијама („Сл. гласник РС“, бр. 87/18), ), члана 7. Уредбе о саставу, начину и организацији рада штабова за ванредне ситуације (“Службени гласник РС “, бр. 27/2020), члана 9. и 13. Одлуке о организацији и функционисању цивилне заштите на територији општине Владичин Хан (''Службени гласник града Врања'' бр. 12/22), члана 20. Закона о локалној самоуправи („Сл. гласник РС“, број 129/2007, 83/2014 – др. закон 101/2016 – др. закон, 47/2018 и 111/2021 – др. закон) и члана 15. и 40. Статута општине Владичин Хан („Сл. гласник Града Врања, бр. 4/19), Скупштина општине Владичин Хан, на седници одржаној дана 26.09.2022. године, доноси

**Р Е Ш Е Њ Е**

**О ОБРАЗОВАЊУ ОПШТИНСКОГ ШТАБА ЗА ВАНРЕДНЕ СИТУАЦИЈЕ ОПШТИНЕ ВЛАДИЧИН ХАН**

**I**

**Овим решењем образује се Општински штаб за ванредне ситуације.**

 Општински штаб за ванредне ситуације чине командант штаба, заменик команданта штаба, начелник и чланови штаба.

 Командант Општинског штаба је председник општине, по положају.

 Заменик команданта Општинског штаба је заменик председника општине, односно члан општинског већа.

 Начелник Општинског штаба је представник Одељења за ванредне ситуације у Врању кога предложи за постављање начелник одељења, односно руководилац надлежне службе.

 Начелника, заменика и чланове Штаба за ванредне ситуације јединице локалне самоуправе поставља и разрешава Скупштина општине, на предлог председника општине.

**II**

**Општински штаб за ванредне ситуације образује се у следећем саставу:**

1. Горан Младеновић, председник Општине Владичин Хан, за команданта;
2. Владимир Костић, заменик председника општине, за заменика команданта штаба;
3. Никола Димитријевић, инспектор у Одељењу за ванредне ситуације у Врању, за начелника штаба;
4. Милош Стојановић, начелник Општинске управе Општине Владичин Хан, за члана;
5. Марија Андрејевић, шеф Службе за инвестиције Општинске управе Општине Владичин Хан, за члана;
6. Весна Стојковић, директор ЈП „Водовод“ Владичин Хан, за члана;
7. Горан Радивојевић, директор ЈП за комунално уређење Владичин Хан, за члана;
8. Саша Стаменковић, начелник ПС Владичин Хан, за члана;
9. Предраг Антић, командир Ватрогасно спасилачке јединице Владичин Хан, за члана;
10. Кристина Петровић, директор Дома здравља Владичин Хан, за члана;
11. Саша Николић, секретар Црвеног Крста Владичин Хан, за члана;
12. Ненад Дисић, шеф пословнице Владичин Хан, Електродистрибуција Врање, за члана;
13. Љубиша Мијајловић, директор Центра за социјални рад Владичин Хан, за члана;
14. Љиљана Мујагић, руководилац Одељења за урбанизам, имовинско-правне, комуналне и грађевинске послове Општинске управе Владичин Хан, за члана; и
15. Слађана Стевановић Тасић, самостални саветник у области пољопривреде, водопривреде, и руралног развоја у Општинској управи Владичин Хан, за члана.

**III**

**Општински штаб за ванредне ситуације обавља следеће послове:**

* руководи и координира рад субјеката система смањења ризика од катастрофа и управљања ванредним ситуацијама на спровођењу утврђених задатака,
* руководи и координира спровођење мера и задатака цивилне заштите,
* разматра процене ризика, планове заштите и спасавања и друга планска документа и даје препоруке за њихово унапређење,
* прати стање и организацију система смањења ризика од катастрофа и управљања ванредним ситуацијама и предлаже мере за њихово побољшање,
* наређује употребу снага система смањења ризика од катастрофа и управљања ванредним ситуацијама, средстава помоћи и других средстава која се користе у ванредним ситуацијама,
* стара се о редовном информисању и обавештавању становништва о ризицима и опасностима и предузетим мерама,
* процењује угроженост од настанка ванредне ситуације и доставља предлог за проглашење и укидање ванредне ситуације,
* наређује приправност субјеката и снага система смањења ризика од катастрофа и управљања ванредним ситуацијама,
* сарађује са другим штабовима за ванредне ситуације,
* ангажује субјекте од посебног значаја,
* учествује у организацији и спровођењу мера и задатака обнове, реконструкције и рехабилитације, узимајући у обзир смањење ризика од будућих ванредних ситуација,
* израђује предлог годишњег плана рада и предлог годишњег извештаја о раду и доставља надлежном органу на усвајање,
* обавља друге послове из своје надлежности утврђене законом и подзаконским актима.

 Општински штаб, по потреби, образује стручно-оперативне тимове за задатке заштите и спасавања.

**IV**

 Стручне и административно-техничке послове за потребе Општинског штаба за ванредне ситуације општине Владичин Хан вршиће лице запослено у Општинској управи општине Владичин Хан, постављено по решењу начелника Општинске управе.

**V**

 Даном ступања на снагу овог Решења престаје да важе Решење о образовању Општинског штаба за ванредне ситуације (''Службени гласник града Врања'' бр. 25/16, 4/17, 14/18, 25/18 и 4/19).

**VI**

 Решење ступа на снагу даном доношења, а објавиће се у „Службеном гласнику Града Врања“.

**СКУПШТИНА ОПШТИНЕ ВЛАДИЧИН ХАН**

**БРОЈ: 06-80/14/22-I**

 **ПРЕДСЕДНИЦА,**

 **Данијела Поповић**